U marini "Kaštela" u Kaštel Gomilici iza 11 sati izbio je požar na jedrilici.



No, tek potom je uslijedila prava drama, skiper koji se u tom trenutku nalazio na brodu, kada je shvatio da je moguća katastrofa većih razmjera, prisebno je pozvao u pomoć, te je jedrilica uhvaćena u tegalj i izvučena stotinjak metara izvan ograđenog prostora marine, točno ispred vatrogasnog doma DVD-a Kaštel Gomilica. Vatrogasci su specijaliziranim plovilom za gašenje požara ubrzo ugasili vatru.



Po prvim informacijama, plovilo je bilo u čarteru, a očevici su nam javili o velikom dimu koji je sukljao iz goruće jedrilice. Plovilo je u potpunosti uništeno. Srećom, nema ozlijeđenih.